[{"text_idx": "#000004", "text": "I ysgol lle nad yw mwy na thraean o\u2019r disgyblion erioed wedi bod dramor, roedd y cyfle i deithio i Singapore ar gyfer grw\u0302p o ddysgwyr Blwyddyn 9 yn brofiad a newidiodd eu bywydau."}, {"text_idx": "#000005", "text": "Pan roddwyd holiadur i ddisgyblion ym Mlwyddyn 9 yn Ysgol Gymuned Glynrhedynog ei lenwi am eu dyheadau gyrfa, ychydig a wyddent ei bod yn ffordd o ganfod pwy fyddai fwyaf addas ar gyfer symudedd i Singapore wedi\u2019i ariannu gan Taith."}, {"text_idx": "#000008", "text": "\u201cAllwn ni ddim rhoi gwerth ar y profiadau a gafodd y disgyblion ar y daith hon, yn enwedig yn y gymuned yr ydym yn ei gwasanaethu. Mae cynnig cyfleoedd fel y rhain i rai o\u2019r plant hyn yn rhywbeth na fyddent byth yn gallu manteisio arno heb y cyllid hwn."}, {"text_idx": "#000009", "text": "\u201cRoedd rhai o\u2019r rhieni ychydig yn bryderus ond yn llawn cyffro iddyn nhw. Roeddwn yn ddigon ffodus i ymweld a\u0302 Singapore ymlaen llaw ynghyd ag athrawon eraill er mwyn gwneud rhywfaint o waith paratoi. Roedd hyn yn rhan o\u2019r cyllid, ac roedd yn caniata\u0301u i ni gynllunio\u2019r daith yn drylwyr a threfnu popeth yr oedd ei angen arnom ar gyfer y plant.\u201d"}, {"text_idx": "#000010", "text": "\u201cDyw lot o blant ddim yn gadael yr ardal ac mae mor bwysig iddyn nhw weld bod byd y tu hwnt i Gwm Rhondda.\u201d"}, {"text_idx": "#000011", "text": "Wrth ymweld ag ysgol gynradd ac uwchradd yn y ddinas, roedd y disgyblion wedi eu syfrdanu gan nifer y gwahanol ddiwylliannau oedd yn mynychu; 36 yn yr ysgol uwchradd a 48 yn yr ysgol gynradd."}, {"text_idx": "#000012", "text": "Dywedodd Holly, disgybl Blwyddyn 9: \u201cRoedd yr ysgol yn wahanol iawn i\u2019n hysgol ni. Roedd yn drefnus iawn ac roedd ganddi risiau symudol. Mynd ar y daith hon yw\u2019r peth gorau i mi ei wneud erioed yn fy mywyd.\u201d"}, {"text_idx": "#000013", "text": "Dywedodd Cole, sy\u2019n ddisgybl ym Mlwyddyn 9, sydd a\u0302 dyheadau i fod yn beiriannydd a gweithiwr adeiladu: \u201cRoedd yn anhygoel. Doeddwn i erioed wedi bod dramor o\u2019r blaen. Roeddwn i\u2019n llawn cyffro ac ychydig yn ofnus i fynd ar awyren. Doedd neb wedi dweud unrhyw beth wrthym am y daith pan oedden yn llenwi\u2019r arolwg, a phan ddywedon nhw wrthym doedden ni ddim yn gwybod mewn gwirionedd i ble\u2019r oedden ni\u2019n mynd."}, {"text_idx": "#000014", "text": "\u201cGwelon ni\u2019r pontydd crog enfawr a cheisiais fwyta tsilis sbeislyd. Nawr rydw i eisiau mynd i fwy o wledydd ac archwilio mwy o ddiwylliannau.\u201d"}, {"text_idx": "#000015", "text": "Yn ogystal a\u0302\u2019r agweddau dysgu cysylltiedig a\u0302 STEM ar symudedd, roedd cyfoethogi a magu hyder yn thema fawr yn y prosiect hwn ar gyfer disgyblion sydd yn aml heb brofi unrhyw beth y tu allan i\u2019w cymuned eu hunain o\u2019r blaen. Dysgon nhw am faterion gan gynnwys llygredd, newid yn yr hinsawdd a gorbysgota."}, {"text_idx": "#000017", "text": "Eglurodd yr athro Chris Partin: \u201cFe wnaethon ni roi cyfle i\u2019r disgyblion fynd y tu hwnt i\u2019w man cysurus. Mae wedi rhoi\u2019r hyder iddynt fentro allan o\u2019u milltir sgwa\u0302r ac wedi rhoi\u2019r gallu iddynt ofyn i rywun am help. Dydyn nhw ddim yn cael y mathau hyn o brofiadau.\u201d"}, {"text_idx": "#000020", "text": "ColegauCymru yn ymweld a\u0302 Barcelona, Sbaen"}, {"text_idx": "#000021", "text": "\u2018Glan-y-Moyeni\u2019: yn dod a\u0302 phobl ifanc o Lesotho a Chymru ynghyd"}, {"text_idx": "#000024", "text": "Dewch ar daith gyda ni"}, {"text_idx": "#000025", "text": "Cofrestrwch i fod ar ein rhestr bostio i gael y newyddion diweddaraf yngly\u0302n a\u0302\u2019r rhaglen."}, {"text_idx": "#000027", "text": "Mae Taith yn recriwtio aseswyr grantiau"}]